CELEX: 62018CN0115
Language: sk
Date: 2018-02-12 00:00:00
Title: Vec C-115/18: Návrh na začatie prejudiciálneho konania, ktorý podal tribunal correctionnel de Saint-Brieuc – Chambre détachée de Guingamp (Francúzsko) 12. februára 2018 – Procureur de la République/Tugdual Carluer a i.

30.4.2018   
            
            
               SK
            
            
               Úradný vestník Európskej únie
            
            
               C 152/17
            
         Návrh na začatie prejudiciálneho konania, ktorý podal tribunal correctionnel de Saint-Brieuc – Chambre détachée de Guingamp (Francúzsko) 12. februára 2018 – Procureur de la République/Tugdual Carluer a i.
   (Vec C-115/18)
   (2018/C 152/21)
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal correctionnel de Saint-Brieuc – Chambre détachée de Guingamp
   
      Účastníci konania pred vnútroštátnym súdom
   
   
      Žalobca: Procureur de la République
   
      Obžalovaní: Tugdual Carluer, Yann Latouche, Dominique Legeard, Thierry Leleu, Dimitri Pinschof, Brigitte Plunian, Rozenn Marechal
   
      Prejudiciálne otázky
   
   
               1.
            
            
               Je európske nariadenie č. 1107/2009 (1) v súlade so zásadou predchádzania škodám, keďže v ňom nie je presne vymedzená účinná látka, v dôsledku čoho je na žiadateľovi o povolenie, aby si zvolil, čo vo svojom výrobku nazve účinnou látkou, a má možnosť sústrediť celú dokumentáciu k žiadosti na jedinú látku, hoci hotový výrobok uvádzaný na trh ich obsahuje viac?
            
         
               2.
            
            
               Je zabezpečená zásada predchádzania škodám a nestrannosť povolenia na uvedenie na trh, pokiaľ testy, analýzy a hodnotenia potrebné na zostavenie dokumentácie vykonávajú len žiadatelia o povolenie, ktorí ich môžu prezentovať zaujato, pričom nie je uskutočnená žiadna nezávislá protianalýza?
            
         
               3.
            
            
               Je zabezpečená zásada predchádzania škodám a nestrannosť povolenia na uvedenie na trh, pokiaľ sa správy o žiadostiach o udelenie povolenia nezverejňujú pod zámienkou ochrany priemyselného tajomstva?
            
         
               4.
            
            
               Je európske nariadenie č. 1107/2009 v súlade so zásadou predchádzania škodám, keď nezohľadňuje to, že účinných látok je viac, a ich kumulované pôsobenie a najmä na európskej úrovni nestanovuje nijakú špecifickú komplexnú analýzu kumulácie účinných látok v rámci jedného výrobku?
            
         
               5.
            
            
               Je európske nariadenie č. 1107/2009 v súlade so zásadou predchádzania škodám, keď vo svojich kapitolách III a IV upúšťa od analýz toxicity (genotoxicita, skúška karcinogenity, skúška narušenia endokrinného systému…) pesticídnych prípravkov, pokiaľ ide o ich receptúry uvádzané na trh, ktorým je vystavený spotrebiteľ a životné prostredie, pričom stanovuje len súhrnné testy, ktoré vždy uskutočňuje žiadateľ o povolenie?
            
         
      (1)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, s. 1).